Добри Жотев
Писмо

chitanka.info

Защо, защо говориш за раздяла?

За туй ли, че пространство ни дели? —

Сърцата ни, от обич наболели,

са близо, както никога, нали?

Сърцата ни, от обич окрилени,

се дирят през пространства и мъгли.

А колко хора крачат разделени,

макар да са все заедно, нали?

Защо, защо говориш за раздяла?

За туй ли, че пространство ни дели?-

Разделят се в минути натежали

не хора, мила, а сърца, нали?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.